ජාතික නිදහස් පෙරමුණේ නායක පාර්ලිමේන්තු මන්ත්‍රී විමල් වීරවංශට ඇප ඉල්ලා අභියාචනාධිකරණයට ඉදිරිපත් කළ පෙත්සම මේ මස 07 වන දින කැදවීමට අභියාචනාධිකරණය අද නියෝග කළා.අභියාචනාධිකරණය හමුවේ ගොනුකර තිබු මෙම පෙත්සම අද දින කැදවීමට තිබුණද මෙය විභාගයට ගන්නා විනිසුරුවරුන් දෙදෙනාගෙන් එක් විනිසුරුවරයෙකු නොපැමිණීම හේතුවෙන් එය කල් ගියා.මෙම පෙත්සමේ වග උත්තරකරු වන නීතිපතිවරයාට 07 වනදා අභියාචනාධිකරණය හමුවේ පෙනී සිටීමට අද නොතීසි නිකුත් කරනු ලැබුවා.කොටුව මහේස්ත්‍රාත් අධිකරණය සහ මහාධිකරණය ඇප ලබා නොදීම නීතියට අනුකූල නොවන බව දන්වමින් මන්ත්‍රීවරයාට ඇප ලබාදෙන ලෙස ඉල්ලා මෙම පෙත්සම ගොනුකර තිබුණා.ඊයේ දිනයේද විමල් වීරවංශ මන්ත්‍රීවරයාට ඇප ලබා ගැනීම සදහා අවස්ථා දෙකකදී ඇප ඉල්ලීම් දෙකක් කොටුව මහේස්ත්‍රාත් අධිකරණයට ඉදිරිපත් කරනු ලැබුවා.කෙසේ වෙතත් එම ඇප ඉල්ලීම් දෙක කොටුව මහේස්ත්‍රාත් අධිකරණය විසින් ප්‍රතික්ෂේප කරනු ලැබුවා.රජයේ වාහන අවභාවිතා කිරීමේ සිද්ධියක් සම්බන්ධයෙන් පසුගිය ජනවාරි මස 10 වනදා විමල් වීරවංශ මන්ත්‍රීවරයා අත්අඩංගුවට ගැනුනා.